Udarac ne samo UN-u, već i samim Iračanima - 2003-08-20
I danas iz svijeta stižu brojne reakcije na jučerašnji napad na sjedište UN-a u Bagdadu. Generalni sekretar Ujedinjenih naroda Kofi Ana
Govoreći danas na konferenciji za novinare u Štokholmu, generalni sekretar UN-a Kofi Anan je novinarima rekao da će Ujedinjeni narodi nastaviti svoju misiju usprkos napadu kamionom bombom u kojem je jučer ubijeno najmanje 17 osoba. Tu je mnogo ostalih zvaničnika UN-a koji ostaju u Iraku i mi ćemo nastaviti rad. Ne smije nas odvratiti niti zastrašiti ovaj besmisleni i brutalni čin nasilja. Oni koji su ubili naše kolege su počinili zločin, zločin ne samo protiv Ujedinjenih naroda, već i protiv samog Iraka. Međutim pozitivne vijesti za Irak su da mi, međunarodna zajednica, moramo nastaviti stabilnost Iraka, pacifikaciju Iraka i pomoći mu da se vrati u normalnost. To je odgovornost sviju nas. Irak koji živi u miru sa svojim susjedima je u interesu regiona i svijeta i mi na tome moramo raditi, rekao je gospodin Anan. Jučerašnji napad u Bagdadu je bio najsmrtonosniji razarajući napad na civilni kompleks UN-a u 58 dugoj istoriji tog svjetskog tijela. Više od 100 ljudi je povrijeđeno u tom napadu do kojeg je došlo samo dan nakon što je američki administrator u toj zemlji Paul Bremer, ekspert za borbu protiv terorizma, rekao da borci al-Qaide operiraju u zemlji. Neka od tijela su možda još uvijek zakopana ispod ruševina zgrade UN-a. Glasnogovornik UN-a Salim Lone, govoreći danas u blizini devastirane zgrade UN-a, je rekao da nije jasno ko stoji iza napada, ali je naglasio da žrtve nisu bili samo članovi UN-a, već i sami Iračani. To će zasigurno imati utjecaja na naše programe. Moramo biti izuzetno pažljivi--nema važnijeg cilja za Generalnog sekretara nego da zaštiti vlastito osoblje. Sigurno to neće biti kao prije, kada smo se slobodno kretali nenaoružani, bez zaštite, kada smo živjeli u hotelima, vozili se u kolima, bez ikakvih naoružanih vozila - jasno je da se to više ne može tako nastaviti, rekao je gospodin Lone. Ahmad Chalabi, član iračkog prelaznog Upravnog vijeća je danas izjavio da ostaci bivšeg režima stoje iza napada. On je rekao da će Iračani surađivati s okupacionim snagama kako bi se uspostavila sigurnost u zemlji. Sigurnost je odgovornost koalicionih snaga. Mi radimo na uspostavi iračkih civilnih odbrambenih snaga, te na tome da poboljšamo i učinimo iračku policiju efikasnijom i prihvatljivijom, i da otklonimo sve probleme koji su tu postojali kako bi Iračani mogli učestvovati. Vjerujemo da sigurnost u Iraku ne može biti uspostavljena niti održana bez punog i sveobuhvatnog učešća Iračana u tom procesu i koalicija se kreće ka toj poziciji, rekao je Ahmad Chalabi. Osim novoizgrađenog betonskog zida, zvaničnici UN-a u sjedištu u Bagdadu su odbijali vrstu dobrog osiguranja koje je američka vojska postavila oko nekih osjetljivih civilnih lokacija. Ujedinjeni narodi, kako se navodi, nisu željeli veliku američku prisutnost kod svoje zgrade. Kao i eksplozija koja je daljinski aktivirana kod jordanske ambasade, i ovaj samoubilački napad kod zgrade UN-a se fokusirao na metu visokog profila, s velikim brojem civila, i sliči napadima za koje se okrivljuju islamski militanti drugdje u svijetu. Danas se i Papa Ivan pavao drugi pridružio međunarodnoj zajednici u osudi bagdadskog napada. Tragične vijesti koje stižu iz Bagdada i Jerusalema nas ispunjavaju dubokom tugom i osudom. Dok ljude koji su izgubili živote šaljemo božanskom milosrđu, nadamo se da će oni koji žale dobiti utjehu, molimo se Bogu za mir, da mudrost prevlada u srcima, rekao je Papa Ivan Pavao. U Kanberi, australijski premijer John Howard je, govoreći o gospodinu de Mellu, koji je smatran kao mogući nasljednik generalnog sekretara Kofija Anana, rekao: Smrt Sergio de Mella, kojeg sam dobro poznavao iz Istočnog Timora, je osobito veliki gubitak za Ujedinjene narode i međunarodnu zajednicu. On je bio veliki diplomata, neumoran borac za mir, netko ko je svoj život posvetio postizanju harmonije i razumjevanja među ljudima. On je bio posljednja osoba na svijetu koja je zasluživala da bude meta ljudi koji su na neki izopačen način osjećali da imaju pravedan cilj. Njegova, kao i smrt mnogih drugih članova UN-a, jednostavno naglašava da nitko nije siguran od terorista. Ne postoji hijerarhija meta kada je riječ o besmislenim činovima terorizma, rekao je gospodin Howard. U isto vrijeme u Bankoku,, predsjedatelj odbora UN-a, Le Huu je rekao: Odbor zahtijeva punu istragu kako bi se utvrdilo zašto nije postojala adekvatna sigurnost kako bi se spriječio takav užasan čin. Odbor poziva Generalnog sekretara da suspendira sve operacije u Iraku i da povuče svoje osoblje, dok se ne poduzmu mjere ka poboljšanju sigurnosti. Ovaj napad je još jedno tragično podsjećanje na ranjiv rizik kojem su svakodnevno izloženi članovi UN-a u svijetu, rekao je gospodin Huu.